# Una volta ràpida per &kstars;

Aquest capítol presenta una visita guiada de &kstars;, introduint-vos a la majoria de característiques importants.

Aquesta és una captura de pantalla de la finestra principal de &kstars;:
Finestra principal

La captura de pantalla de a sobre mostra la vista típica del programa &kstars;. Podeu veure la vista del cel centrada sobre Betelgeuse, l'estrella brillant en la constel·lació d'Orió. Orió està a punt d'ocultar-se per sota de l'horitzó. Les estrelles es mostren amb colors realistes i lluminositat relativa. En els tres racons de la vista del cel, hi ha tres rètols informatius mostrant la data sobre l'hora actual («LT: 20:16:09 Tuesday 23 November 2010»), l'actual emplaçament geogràfic («Fremont, California, USA») i l'objecte al centre de la vista («Apuntat sobre: Betelgeuse (alpha Orionis)»). Sobre la vista del cel hi ha dues barres d'eines. La barra d'eines principal conté dreceres a funcions del menú, així com un estri incrementador de passos temporals que controla la velocitat del rellotge de simulació. La barra d'eines de vista conté botons que us permeten canviar la vista de diferents tipus d'objectes en el cel. A la part inferior de la finestra, hi ha una barra d'estat que mostra el nom de qualsevol objecte sobre el que feu clic i les coordenades celestes (ascensió recta/declinació i azimut/altitud) del cursor del ratolí.

## L'assistent de configuració

La primera vegada que inicieu &kstars; se us mostrarà un assistent de configuració per a permetre-us establir amb facilitat l'emplaçament geogràfic i descarregar alguns fitxers de dades addicionals. Podeu prémer el botó D'acord en qualsevol moment per a sortir de l'assistent de configuració.

La segona pàgina us permet escollir l'emplaçament geogràfic inicial seleccionant-lo des d'una llista a la part dreta de la finestra amb més de 2.500 emplaçaments coneguts. És possible filtrar la llista per a trobar el text a introduir en els camps d'edició Ciutat, Província i País. Si l'emplaçament que esteu cercant no apareix a la llista, per ara podeu seleccionar-ne una altra que sigui propera. Més endavant podreu afegir el vostre emplaçament de forma manual usant l'eina per establir l'emplaçament geogràfic. Una vegada seleccionat un emplaçament inicial, premeu el botó Següent.

L'última pàgina de l'assistent de configuració us permet descarregar dades addicionals que no estan incloses amb la distribució estàndard de &kstars;. Premeu el botó Descarrega dades extra per a obrir l'eina Obtén novetats candents. Una vegada fet, premeu el botó D'acord de l'assistent de configuració per a començar a treballar amb &kstars;.

## Mireu al vostre voltant

Ara que hem establert el temps i l'emplaçament, fem una ullada al nostre voltant. Podeu fer una panoràmica de la vista emprant les tecles de cursor. Si premeu la tecla &Maj; abans del desplaçament, augmentarà la velocitat de desplaçament. La vista també es pot desplaçar clicant i arrossegant amb el ratolí. Tingueu en compte que durant el desplaçament no es mostren tots els objectes. Això es fa per a reduir la càrrega de la CPU en el càlcul de les posicions dels objectes, aconseguint un desplaçament més suau (podeu configurar el que s'oculta mentre us desplaceu en la finestra de Configuració de &kstars;). Hi ha diversos mètodes per a canviar l'ampliació (o Nivell d'apropament) de la vista:

1. Useu les tecles + i -.

2. Premeu els botons apropa/allunya en la barra d'eines.

3. Seleccioneu Apropa/Allunya des del menú Visualitza.

4. Seleccioneu Amplia a mida angular... des del menú Visualitza. Això us permetrà especificar el camp de vista angular per a la vista, en graus.

5. Useu la rodeta de desplaçament del ratolí

6. Arrossegueu el ratolí amunt i avall mentre manteniu premut el &BMR;.

7. Mantingueu premuda la tecla &Ctrl; mentre arrossegueu el ratolí. Això us permetrà definir un rectangle en el mapa. Quan deixeu anar el botó del ratolí, la vista serà ampliada fins a cassar amb dit rectangle.

Advertiu que quan s'apropa, podreu veure estrelles més febles que en escenaris d'apropament menors.

Allunyeu-vos fins que veieu una corba verda, aquesta representa el vostre horitzó local. Si no heu ajustat la configuració per omissió de &kstars;, la vista serà de color verd sòlid per sota de l'horitzó, representant el contorn sòlid de la Terra. També hi ha una corba blanca, que representa l'equador celest i una corba daurada, la qual representa l'eclíptica, la ruta que el Sol aparenta seguir pel cel al llarg d'un any. El Sol sempre es troba en algun lloc de l'eclíptica i els planetes mai estan molt llunyans d'aquesta.

## Objectes en el cel

&kstars; mostra milers d'objectes celests: estrelles, planetes, cometes, asteroides, cúmuls, nebuloses i galàxies. Podeu interactuar amb aquests objectes per a realitzar accions sobre seu o obtenir més informació. Fent clic sobre un objecte, s'identificarà en la barra d'estat, i simplement mantenint el cursor del ratolí sobre un objecte s'etiquetarà temporalment sobre el mapa. Si feu clic doble se centrarà la pantalla sobre l'objecte i es començarà a seguir (de manera que seguirà estant centrat a mesura que transcorre el temps). Si feu clic del &BDR; sobre un objecte es desplegarà el seu menú emergent, el qual us permetrà més opcions.

### El menú emergent

Aquí hi ha un exemple d'un menú emergent del clic dret, per a la nebulosa Orion:

Menú emergent per a M 42
Menú emergent per a M 42

L'aparença del menú emergent dependrà del tipus d'objecte a sobre del que feu clic amb el botó dret, però l'estructura bàsica està llistada a sota. Podeu obtenir informació més detallada a sobre del menú emergent.

La secció superior conté algunes línies informatives que no són seleccionables: Els noms de l'objecte («M 42»; «Orion Nebula»), tipus d'objecte («nebulosa gasosa»), i la constel·lació que conté l'objecte («ORIÓ»). Les següents tres línies mostren els temps de sortida, posta i trànsit. Si els temps de sortida i posta diuen «circumpolar», això voldrà dir que l'objecte resta per sota de l'horitzó per a l'emplaçament actual.

La secció mitja conté les accions que es poden realitzar sobre l'objecte, com ara Centra i segueix, Detalls... i Adjunta-hi una etiqueta. Per a una llista i descripció completa de cada acció mireu la descripció del menú emergent.

La secció inferior conté enllaços a imatges i/o pàgines web informatives sobre l'objecte seleccionat. Si coneixeu algun &URL; addicional amb informació o una imatge d'algun objecte, podeu afegir un enllaç a mida al menú emergent de l'objecte. Utilitzeu l'element Detalls en el menú emergent per obrir el diàleg de Detalls de l'objecte. A la pestanya Enllaç utilitzeu l'element Afegeix enllaç....

### Cerca d'objectes

Podeu cercar els objectes per nom usant la finestra Cerca l'objecte, la qual també es pot obrir clicant a sobre de la icona Cerca l'objecte de la barra d'eines, seleccionant Cerca l'objecte... des del menú Apunta o prement &Ctrl;F. La finestra Cerca l'objecte es mostra a sota: Finestra «Cerca l'objecte» Finestra «Cerca l'objecte»

La finestra conté una llista de tots els noms d'objectes que reconeix &kstars;. La majoria tan sols estan llistats per un nom de catàleg numèric (per exemple, NGC 3077), però d'altres també es llisten pel seu nom comú (per exemple, la galàxia Whirlpool). Podeu filtrar la llista per nom o per tipus d'objecte. Per a filtrar per nom, entreu una cadena en la caixa d'edició a la part superior de la finestra; aleshores la llista tan sols contindrà els noms que comencin amb aquesta cadena. Per a filtrar per tipus, seleccioneu un tipus des de la caixa desplegable a la part inferior de la finestra.

Per a centrar la vista sobre un objecte, ressalteu-lo en la llista i premeu D'acord. Tingueu en compte que si l'objecte es troba per sota de l'horitzó, el programa us advertirà que podria ser que no es vegi res a excepció del terra (podeu tornar el terra invisible en la pàgina de configuració Guies o prement el botó Terra opac en la barra d'eines).

### Centrat i seguiment

&kstars; segueix automàticament els objectes en el moment en el que un és centrat a la pantalla, ja sigui emprant la finestra Cerca l'objecte, fent doble clic a sobre del mateix o seleccionant Centra i segueix des del menú emergent del clic dret. Podeu desfer el seguiment desplaçant la vista, prement la icona del Atura el seguiment en la barra d'eines principal o seleccionant Atura el seguiment des del menú Apunta.

Quan esteu seguint el moviment d'un cos del sistema solar, &kstars; adjuntarà automàticament una «traça orbital» que mostri la ruta del cos a través del cel. Per a veure-la potser us calgui modificar el pas del temps del rellotge a un valor major (a tal com «1 dia»).

### Accions del teclat

Si feu clic sobre un objecte en el mapa, aquest es convertirà en l'objecte seleccionat i el seu nom serà mostrat en la barra d'estat. Disposeu de diverses ordres de teclat per actuar sobre seu:

C

  Centra i segueix l'objecte seleccionat

D

  Mostra la finestra de detalls de l'objecte seleccionat

L

  Mostra o oculta una etiqueta de nom a sobre de l'objecte seleccionat

O

  Afegeix l'objecte seleccionat a la llista d'observació

T

  Mostra o oculta una corba sobre el cel mostrant la ruta dels objectes a través del mateix (tan sols és aplicable als cossos del Sistema Solar)

Si manteniu premuda la tecla &Maj;, podreu realitzar aquestes accions sobre l'objecte centrat en comptes de sobre l'objecte seleccionat.

## Fi de la visita guiada

Aquí conclou la volta ràpida per &kstars;, tot i que encara no hem esgarrapat la superfície de les funcions disponibles. &kstars; inclou eines astronòmiques molt útils, podeu controlar el vostre telescopi i us ofereix una amplia varietat d'opcions de configuració i de personalització. A més, aquest manual inclou el Projecte AstroInfo, una sèrie d'articles curts inter-connectats que expliquen alguns dels conceptes celestes i astrofísics sobre els que es basa &kstars;.