&Pamela.Roberts;
&traductor.Antoni.Bella;
20-11-2011
&kde; 4.8

# &konqueror;, el gestor de fitxers

## Carpetes i rutes

A &UNIX; i &Linux; totes les carpetes estan ordenades en una jerarquia simple. Començant des d'una carpeta (també anomenada directori arrel o root), dita estructura descendeix en diferents branques que poden contenir fitxers i subcarpetes. Això significa que podeu anar des de qualsevol carpeta a una altra «pujant» fins que abasteu un punt comú i després «descendint» per les subcarpetes apropiades fins abastar el vostre objectiu.

La posició de qualsevol fitxer o carpeta en l'estructura (també anomenada arbre de directoris) es pot descriure per la seva «ruta», la qual és una simple llista de carpetes per les que s'ha de descendir fins abastar la carpeta de destí. Per exemple `/home/roser`; la carpeta `roser` és la subcarpeta de `home`, la qual és la carpeta de més alt nivell, i `/home/roser/paraules.txt`; el fitxer `paraules.txt` roman en aquesta subcarpeta. El prefix «/» en aquestes rutes representa la carpeta de més alt nivell, l'arrel.

Cada carpeta accessible des del vostre sistema —incloent aquelles a sobre d'altres particions de disc dur, un dispositiu USB o &CD-ROM;— apareixerà en l'arbre descendent a partir de /, les seves rutes exactes dependran de com vàreu configurar el vostre sistema (consulteu també la secció Dispositius extraïbles).

Cada usuari en un sistema &UNIX; / &Linux; té la seva pròpia carpeta d'«inici» per a mantenir-hi els seus propis fitxers i arranjaments, per exemple `/home/jordi` i `/home/roser`. El símbol ~ s'usa molt sovint per a representar la carpeta d'inici de l'usuari, de manera que `~/carta.txt` es refereix al fitxer `carta.txt` en la meva carpeta personal.

Tingueu en compte que sovint s'usa el terme «directori» en comptes de «carpeta».

## Modes de vista

En el mode gestor de fitxers, el &konqueror; llista quins fitxers i subcarpetes resten continguts en una certa carpeta i pot proveir-vos quelcom d'informació a sobre seu. La «ruta» de la carpeta que esteu mirant es mostra en la barra d'eines Localització. El mode en el que &konqueror; mostra els fitxers i carpetes dependrà fonamentalment de l'elecció que feu del mode de vista: Visualitza Mode de vista. Els modes disponibles estan subratllats a sota.

En el mode gestor de fitxers, el &konqueror; utilitza encastat un component del &dolphin;.

- A la vista d'Icones, que és la per omissió, els fitxers estaran representats per una icona que visualitza el tipus de fitxer, i una icona de carpeta mostrant les subcarpetes. Els noms de les carpetes i dels fitxers es mostren a sota de les icones.

- A la vista de Compacte es mostra el contingut de la carpeta com a icones amb el nom al seu costat agrupades en columnes similars a la Vista breu en el diàleg de fitxers del &kde;.

- A la vista de Detalls, el contingut de la carpeta es mostra com una llista detallada que conté el nom, la mida i la data de la darrera modificació de cada element. Es poden afegir columnes addicionals fent clic en la capçalera d'una columna amb el &BDR;.

  La vista de detalls permet veure el directori actual en forma d'arbre: Cada subcarpeta de la carpeta actual es pot ampliar o plegar fent clic a les icones < o + al seu costat.

### Consells informatius de fitxer

En marcar la caixa Mostra els consells en la pàgina Gestió de fitxers General del diàleg de configuració del &konqueror; farà aparèixer una petita finestra informativa emergent quan el punter del ratolí resti a sobre d'un nom fitxer o carpeta, o d'una icona.

### Vistes prèvies de fitxer

La pestanya Vistes prèvies de la pàgina de configuració Gestió de fitxers General us permet habilitar vistes prèvies per a certs tipus de fitxers.

Generalment això significa que la icona del fitxer serà substituïda per una petita imatge mostrant els continguts del fitxer.

Degut a que el &konqueror; ha de llegir molt més que el nom d'un fitxer per a generar una vista prèvia, aquestes podrien no ser apropiades quan es visualitzen fitxers en disquets o des d'un sistema remot. Per a deshabilitar la vista prèvia en fitxers remots, on la lectura de les dades addicionals seria massa llarg establiu un límit de mida de fitxer a la part inferior de la pestanya Vista prèvia.

## Propietats de la vista de carpeta

La següent configuració controla com es mostra el contingut d'una carpeta a la vista del &konqueror;, i s'emmagatzemen per omissió en una carpeta de base:

- El mode de vista (Icones, Compacte, Detalls),

- La classificació d'elements, la qual és determinada per l'ordre de classificació (ascendent, descendent) i l'atribut (com el nom, la mida...) que els elements estan ordenats per

- La classificació de carpetes i fitxers: Les carpetes es mostren primer?

- Vistes prèvies: Es mostren en comptes de les icones (en base als ajustos realitzats a la pestanya Vista prèvia del &konqueror; Gestió de fitxers General)?

- Es mostren els elements per grups en les vistes?

- Es mostres si hi ha fitxers ocults?

- Quina informació addicional (a més del nom) es mostra en les vistes d'icones o de detalls?

Les propietats de la vista es poden configurar en el menú Visualitza, alguns (com el mode de vista) també es poden canviar utilitzant els botons de la barra d'eines.

### El diàleg Propietats de la vista

Captura de pantalla del diàleg Propietats de la vista El diàleg Propietats de la vista.

El diàleg Propietats de la vista.

El diàleg Propietats de la vista es pot utilitzar per a modificar ràpidament diverses propietats de la vista alhora. Això es fa per a la carpeta actual, per a la carpeta actual incloent totes les subcarpetes, o fins i tot per a totes les carpetes, depenent de l'opció escollida a la secció Aplica les propietats de la vista a.

Si Usa aquestes propietats de vista com a predeterminades està habilitat, les propietats de la vista escollides també s'utilitzaran per a totes les carpetes que encara no tenen propietats de vista personalitzades.

## Navegació

Per arribar a un fitxer amb el &konqueror; primer haureu de navegar a través de l'arbre de carpetes fins trobar la carpeta que contingui aquest fitxer.

Per a moure's d'una carpeta a l'altra simplement pugeu i baixeu per l'arbre:

- Per a descendir a un subcarpeta feu clic esquerra a sobre del seu nom o icona, o si ja l'heu «seleccionada» (veure a sota) simplement premeu &Intro;.

- Per a pujar per l'arbre de carpetes, feu clic en el botó Amunt de la barra d'eines, o useu &Alt;Cursor amunt, o empreu l'opció de la barra de menús Vés Amunt.

Per a «seleccionar» un fitxer o subcarpeta en la carpeta mostrada sense obrir-lo/a empreu les fletxes amunt i avall del teclat per a moure-us a través dels elements. L'element seleccionat serà ressaltat i es mostrarà quelcom d'informació a sobre del mateix en la barra d'estat.

En establir el mode de vista a Detalls us pot ajudar a localitzar carpetes en l'arbre sota la carpeta actual. En aquest mode cada carpeta es mostra com una petita caixa a l'esquerra. Si la caixa conté un signe >, en fer clic esquerra a sobre seu (i no a sobre del nom de la carpeta o de la icona) es mostrarà un subarbre mostrant els fitxers i subcarpetes continguts en aquesta carpeta. La petita caixa canviarà per a mostrar un signe v. El clic esquerra a sobre seu plegarà el subarbre. Una vegada s'hagi trobat la carpeta que esteu cercant, el clic esquerra a sobre del nom de la carpeta o de la seva icona l'obrirà.

La Barra lateral també pot ser-vos d'ajuda per a navegar pel sistema de fitxers.

Podeu anar directament a qualsevol carpeta introduint la seva ruta en la barra d'eines de localització de la finestra o en el diàleg que es mostra quan s'invoca l'element de la barra de menús Fitxer Obre la localització o la drecera de teclat &Alt;O. La característica de Compleció de text del &konqueror; pot ser-vos útil. No us oblideu que a &Linux; / &UNIX; els noms de fitxers i carpetes distingeixen entre majúscules i minúscules.

Una vegada que ja us heu mogut a una nova carpeta podeu tornar a l'elecció anterior emprant el botó Enrere de la barra d'eines, l'element de la barra de menús Vés Enrere o la drecera de teclat &Alt;Cursor esquerre. Una vegada realitzada l'operació d'anar enrere podreu tornar endavant. Useu el botó Endavant de la barra d'eines, l'element Vés Endavant de la barra de menús o la drecera de teclat &Alt;Cursor dret.

Alternativament, també podeu escollir entrar a la carpeta pare fent clic Amunt a sobre de la barra d'eines, l'element de la barra de menús Vés Amunt o la drecera de teclat &Alt;Cursor amunt.

Feu clic a la marca de selecció a la dreta de la barra d'eines sobre els botons Amunt, Enrere o Endavant o seleccionant aquests elements al menú Vés obrint un submenú dels llocs visitats recentment.

### Trobar fitxers i carpetes

Si no sabeu o no recordeu a on es troba un fitxer o carpeta dintre del vostre sistema, aleshores useu el botó de la barra d'eines Cerca fitxer o l'opció Eines Cerca fitxer... de la barra de menús. Això iniciarà l'aplicació de cercar &kfind;. Per a més informació consulteu el manual de &kfind;.

Si el nom d'un fitxer o carpeta comença amb un punt, aleshores és que es tracta d'un fitxer o carpeta «ocult/a», i normalment el &konqueror; no el mostrarà. Per a veure'ls empreu la barra de menús Visualitza Mostra fitxers ocults .

Un altre motiu per la que el &konqueror; no pot mostrar el fitxer o carpeta que esteu mirant és que podríeu tenir configurat un connector de Filtre de vista per a certs tipus de fitxers.

### Dispositius extraïbles

Qualsevol dispositiu extraïble (dit USB, disquetera, unitat de &CD; o partició de disc dur que tingueu al vostre sistema usualment apareixerà en les carpetes `/` , `/media`, `/mnt` o `/auto` amb una ruta com `/mnt/floppy` o `/cdrom`. Els detalls dependran de com heu configurat el vostre sistema.

&UNIX; / &Linux; requereixen que munteu (amb `mount`) un dispositiu extraïble quan els tingueu inserits a dintre de la unitat, i que les munteu com a particions de disc dur quan vulgueu accedir a les mateixes. També és necessari desmuntar un dispositiu extraïble abans de treure'l de manera que el sistema sàpiga que ja no està disponible.

La manera de fer això dependrà de com estigui configurat el vostre sistema:

- Utilitzant el Notificador de dispositius

  En una sessió &kde; apareixerà la finestra del Notificador de dispositius quan s'insereixi un dispositiu extraïble, i us permetrà seleccionar una aplicació adequada per aquest o només muntar el dispositiu.

- Podria ser que al vostre escriptori tingueu icones de dispositius extraïbles, en aquest cas el clic del &BER; a sobre de la icona muntarà la unitat corresponent. A més s'obrirà una finestra del &konqueror; que mostrarà els continguts de la unitat. Per a desmuntar-la feu un clic dret a sobre de la icona i escolliu l'element Desmunta. Per a veure com crear una icona com aquesta consulteu la secció Crea nou... en aquest manual.

- O ho podeu fer al mode tradicional, introduint en una finestra de consola de text:

  ``mount /mnt/floppy``

  per a muntar, per exemple, la disquetera, i

  ``umount /mnt/floppy``

  per a desmuntar-la (`umount` i no `unmount`).

  En comptes que calgui obrir una consola de text per a introduir les ordres `mount` o `umount`, potser preferireu emprar la característica del &konqueror; Eines Executa una ordre (&Ctrl;E).

## Esborrar fitxers i carpetes

El &konqueror; us ofereix tres maneres per a disposar d'un fitxer o carpeta no desitjat:

- Els podeu moure cap a la carpeta `Paperera`, el qual és el mètode més segur atès que els podreu recuperar si us adoneu que heu comés un error.

- També podeu simplement esborrar-los. Aquesta acció elimina l'entrada a la carpeta i afegeix l'àrea del disc que ocupava el fitxer a la llista d'àrees lliures del disc, de la mateixa manera que emprant l'ordre `rm`.

  Si voleu utilitzar aquesta característica marqueu l'opció Mostra les entrades del menú «Esborra» que ignoren la paperera en la pàgina de configuració Gestió de fitxers.

El mètode més simple per esborrar un fitxer o carpeta és posicionar-se amb el punter del ratolí a sobre del seu nom o icona i prémer el &BDR;, el qual mostrarà un menú que conté les opcions A la paperera i Esborra.

O, si heu «seleccionat» l'element, el menú de la barra de menús Edita us oferirà les opcions «A la paperera» i «Esborra».

Supr mourà l'element/s seleccionat/s cap a la paperera.

&Maj;Supr els esborrarà realment, vertadera i irrevocablement els elements seleccionats.

No sereu capaç d'eliminar un fitxer o carpeta si no teniu els permisos adequats per a fer-ho.

## Moure i copiar

Per a copiar un fitxer o subcarpeta entre carpetes podeu:

- Posicionar el punter del ratolí a sobre del seu nom o icona i mantenir premut el &BDR;, el qual invocarà un menú amb l'opció Copia. Escolliu aquesta.

  O si l'element està «seleccionat» podeu emprar el botó Copia sobre la barra d'eines o l'element Edita Copia de la barra de menús o la drecera de teclat &Ctrl;C. D'aquesta manera també podeu seleccionar múltiples fitxers o carpetes a copiar/moure.

- Navegar fins la carpeta en la que voleu copiar l'element i aleshores enganxar-hi el nou element emprant el botó Enganxa de la barra d'eines, l'opció Edita Enganxa de la barra de menús, la drecera de teclat &Ctrl;V, o moure el punter del ratolí fins una àrea buida de la finestra i mantenint premut el &BDR; apareixerà un menú que contindrà l'opció Enganxa.

Moure un fitxer o subcarpeta entre carpetes es pot fer de la mateixa manera com es copia, excepte que vós seleccioneu l'opció Talla o &Ctrl;X en comptes de Copia. L'element que haureu Tallat serà eliminat de la carpeta original quan feu Enganxa a dins de la nova carpeta.

També podeu copiar o moure elements seleccionats a una altra carpeta seleccionant Copia a o Mou a des del menú contextual que s'obté en fer clic dret a sobre d'un fitxer o nom de carpeta en la finestra del gestor de fitxers.

Per habilitar aquesta característica, seleccioneu Mostra l'ordre «Copia a» i «Mou a» a la pestanya Menú contextual a la secció Gestió de fitxers General de la configuració.

Potser no sereu capaç de copiar o moure fitxers o carpetes sinó disposeu dels permisos adequats.

### L'ús de arrossega i deixa

El &konqueror; també permet copiar i moure arrossegant i enganxant els fitxers i carpetes.

Podreu fer-ho tenint dues instàncies del &konqueror; una mostrant la carpeta des de la que voleu copiar i l'altra mostrant la carpeta de destí. Situeu el punter del ratolí a sobre de l'element que voleu copiar o moure, aleshores, mantenint premut el &BER;, «arrossegueu-lo» cap a un lloc buit en la carpeta de destí. Deixeu anar el botó i se us presentarà un menú amb les possibilitats Copia aquí, Mou aquí o Enllaça aquí. Assegureu-vos de «deixar» l'element en una àrea buida de la vista de la carpeta de destí -deixar-lo a sobre d'una subcarpeta copiarà o mourà l'element a dintre d'aquesta-.

També podeu configurar el &konqueror; per a mostrar més d'una carpeta dintre de la seva finestra i arrossegar i deixar entre elles.

Vistes separades per arrossegar i deixar

Aquesta captura de pantalla il·lustra l'ús de l'opció Finestra Divideix la vista esquerra/dreta de la barra de menús, també disponible amb la drecera de teclat &Ctrl;&Maj;L, per a dividir la finestra principal del &konqueror; en dues vistes, cadascuna d'elles mostrant els continguts d'una carpeta diferent.

Per a poder mostrar carpetes diferents en cada vista és millor assegurar-se que no estan enllaçades; les caixes a la cantonada inferior dreta haurien d'estar buides.

La vista «activa», aquesta serà la que es mostra la seva ruta a la barra de localització i que respondrà a les ordres de navegació i de la barra de menús, es mostra per la llumeta verd en la cantonada inferior esquerra. Per a tornar activar una vista, feu clic esquerra a sobre d'una àrea buida o en la seva barra d'estat.

Per eliminar una vista activa de la finestra del &konqueror; empreu la drecera de teclat &Ctrl;&Maj;W, l'opció Finestra Tanca la vista activa en la barra de menús, o feu clic del &BDR; a sobre de la barra d'estat i escolliu l'opció Tanca la vista des del menú resultant.

Si useu les pestanyes al &konqueror;, podeu arrossegar i deixar entre pestanyes deixant el fitxer o carpeta a la solapa de la pestanya de destí, no caldrà que hi aneu. La pestanya de destí passarà al davant, permetent-vos continuar amb l'arrossega i deixa del fitxer o carpeta.

### Noms de fitxer o de carpeta duplicats

Si intenteu enganxar un fitxer o carpeta en una carpeta que ja conté un element amb el mateix nom, el &konqueror; mostrarà un diàleg emergent avisant-vos de l'existència d'aquest fitxer. Aleshores podreu escollir:

- Cancel·lar l'operació d'enganxat prement el botó Cancel·la.

- Donar un nom diferent de l'element en ser aquest copiat. Podeu fer-ho introduint un nou nom a la caixa d'entrada de text o dir-li Suggereix un nou nom al &konqueror;. Quan ja estigui fet, premeu el botó Continua.

- Si copieu múltiples elements, Salta l'element actual.

El botó Aplica-ho tot es pot usar si esteu copiant múltiples elements.

## Seleccionar múltiples elements en la vista

Hi ha diverses maneres de seleccionar elements en la vista. Una vegada que se selecciona un grup d'elements, totes les accions, com ara Talla, Copia, Mou a la paperera, i les operacions arrossega i deixa, afectaran a tots els elements seleccionats.

### Seleccionar elements usant el ratolí

- Podeu prémer el &BER; en algun lloc de la vista i dibuixar un rectangle al voltant d'un grup d'elements abans de deixar anar el botó. Això seleccionarà tots els elements del rectangle i netejarà la selecció anterior. Si es prem la tecla &Maj; durant el procés de selecció, es mantindrà la selecció anterior.

- Si es prem la tecla &Ctrl; mentre es fa clic sobre un element amb el &BER;, es canviarà l'estat de selecció d'aquest. Si es prem tecla &Ctrl; mentre es dibuixa un rectangle al voltant d'un grup d'elements com s'ha descrit anteriorment, es canviarà l'estat de selecció de tots els elements en el rectangle.

- Si es prem la tecla &Maj; mentre es fa clic sobre un element amb el &BER;, se seleccionaran tots els elements entre l'element actual anterior i l'element on feu clic.

- Si Mostra un marcador de selecció està habilitada a la pestanya Comportament de la secció Gestió de fitxers General de la configuració, un petit botó + o - apareix a la cantonada superior esquerra de l'element que es troba actualment sota el ratolí. En fer clic en aquest signe se selecciona o desselecciona l'element, respectivament.

### Seleccionar elements usant el teclat

- Si es prem una tecla de fletxa; Re. Pàg., Av. Pàg., Inici, Fi, el nou element actual és seleccionat, i la selecció anterior es neteja.

- Si es manté premuda la tecla &Ctrl; mentre es prem una de les tecles anteriors, la selecció romandrà sense canvis.

- Si es manté premuda la tecla &Maj; mentre es prem una de les tecles anteriors, tots els elements entre l'element actual anterior i el nou element actual seran seleccionats.

- Si es prem &Ctrl;Espai, es canviarà l'estat de selecció de l'element actual.

- &Ctrl;A selecciona tots els elements en la vista.

- &Ctrl;&Maj;A canvia l'estat de selecció de tots els elements en la vista.

### Seleccionar elements usant el menú

Algunes vegades voldreu esborrar, copiar o moure un nombre de fitxers que seran similars en alguna manera. Per exemple podríeu voler moure tots els fitxers gràfics en format .png d'una carpeta a l'altra. El &konqueror; simplifica aquesta operació permetent-vos seleccionar múltiples fitxers basant-se en similituds en els seus noms de fitxer.

Empreu l'opció Edita SeleccióSelecciona elements que coincideixen... de la barra de menús o la drecera de teclat &Ctrl;S. Això mostrarà un diàleg en el que podreu introduir un nom de fitxer que contingui caràcters de comodí com *, el qual coincideix amb qualsevol nombre de caràcters, i ?, el qual coincideix amb un únic caràcter. Premeu Bé i el &konqueror; ressaltarà tots els fitxers en que el seu nom coincideixi. Per exemple:

- ``flag*.png`` seleccionarà tots els noms de fitxer en que el seu nom comenci per les lletres «flag» i finalitzin per «`.png`».

- ``memo?.txt`` seleccionarà `memo1.txt` i `memo9.txt` però no `memo99.txt`.

Una vegada seleccionat un rang de fitxers, podreu reduir la selecció emprant l'opció Edita Selecció Desselecciona elements que coincideixen... de la barra de menús per especificar quins dels fitxers seleccionats hauran de ser eliminats de la selecció.

Empreu l'opció de la barra de menús Edita Selecció Desselecciona-ho tot o simplement feu clic del &BER; a sobre d'un espai buit de la vista per a cancel·lar la selecció.

Fins i tot podeu invertir la selecció, això és, desseleccionar tots els fitxers i seleccionar els que no ho estaven. Per a fer-ho empreu l'opció de la barra de menús Edita Selecció Inverteix la selecció o la drecera de teclat &Ctrl;&Maj;A.

## Crea nou

Quan el &konqueror; estigui en el mode de gestor de fitxers, seleccionant Crea nou des del menú Edita o des del menú contextual que s'obté amb el clic del &BDR; a sobre d'una àrea lliure en una vista de carpeta oferint-vos un submenú que us permetrà crear qualsevol dels següents elements en la carpeta actual:

Carpeta...

  Un mètode fàcil de crear una nova (sub)carpeta.

Fitxer de text...

  Empreu això per a crear un fitxer de text ordinari, buit. S'obrirà un diàleg per a que pugueu introduir el nom del vostre nou fitxer.

Fitxer HTML...

  Crea l'esquelet d'un fitxer font HTML. Quan escriviu el nou nom de fitxer en el diàleg probablement sigui millor donar-li una extensió `.html` per evitar confusions.

Document Tipus de document...

  Depenent de les aplicacions instal·lades i de les associacions de fitxer es mostraran diferents elements de menú per a diferents tipus de documents i es permetrà crear documents esquelet del tipus seleccionat.

Enllaç a la localització (URL)...

  Això us permet crear una icona per obrir el &konqueror; a un carpeta en particular o una pàgina web. Com amb Enllaç a l'aplicació... podreu fer que la icona de l'aplicació aparegui al vostre escriptori creant l'enllaç a la vostra carpeta `~/Desktop` o anant al submenú Crea nou... fent clic dret a sobre d'una àrea lliure de l'escriptori.

Enllaç bàsic a fitxer o directori...

  Crea un enllaç simbòlic per a fitxers o carpetes locals.

Enllaç a l'aplicació...

  Aquesta opció es molt útil si voleu crear una icona que obri una aplicació en particular. Obre un diàleg amb diverses pàgines amb pestanya. La primera, General, és a on escollireu una icona i el text que apareixerà amb aquesta. La segona pàgina, Permisos, us permet seleccionar qui podrà usar o modificar la icona. A la pàgina Aplicació haureu d'entrar la Ordre amb que s'executarà l'aplicació, per exemple, `kedit` iniciarà l'editor de text &kwrite;. `kwrite /home/roser/todo.txt` obriria el fitxer `/home/roser/todo.txt` en el &kwrite;. Opcions avançades com els tipus de fitxer que pot obrir aquesta aplicació també estan disponibles des d'aquesta pàgina.

  Per a fer que la icona de l'aplicació aparegui a sobre del vostre escriptori, creeu l'enllaç a la vostra carpeta `~/Desktop` (aquesta podria tenir un nom diferent depenent de com vàreu instal·lar el &kde; al vostre sistema) o accediu al submenú Crea nou... amb el clic dret a sobre d'una àrea lliure de l'escriptori en comptes de a dintre d'una finestra del &konqueror;.

  Si teniu una gran quantitat d'enllaços a aplicacions especialitzades i no voleu desordenar l'escriptori, aleshores per quina raó no crear-los en la vostra carpeta d'aplicacions. Podreu accedir-hi des del &konqueror; escollint Vés Aplicacions. Després creu una única icona al vostre escriptori per obrir la vostra carpeta d'aplicacions, la qual normalment estarà en `~/.local/share/applications`.

  Per a posar un enllaç a una aplicació en el plafó, primer creu-lo en la carpeta d'aplicacions, després arrossegueu la icona cap a una àrea neta del plafó.

Enllaç a dispositiu

  Empreu aquesta opció per a crear una icona que muntarà un dispositiu i que obrirà una instància del &konqueror; mostrant els continguts d'aquest. Per a desmuntar el dispositiu quan s'hagi finalitzat, feu clic dret a sobre de la icona i seleccioneu Desmunta. De tota manera, en la majoria dels casos voldreu crear una icona al vostre escriptori.

## Canviar noms i permisos

El mode més fàcil per a canviar el nom d'un fitxer o carpeta és fer clic dret a sobre seu i seleccionar Reanomena, així com simplement optar per prémer la tecla F2 després d'haver-los seleccionat.

Per a canviar el nom o els permisos d'un fitxer o carpeta feu clic dret a sobre del seu nom o icona i seleccioneu l'element Propietats, o si heu «seleccionat» el fitxer o carpeta, aleshores podeu usar l'opció de la barra de menús Edita Propietats (&Alt;&Retro;).

Aquesta operació mostrarà un diàleg de propietats amb diverses pàgines amb pestanya:

- General, la qual ofereix quelcom d'informació a sobre de l'element i us permet canviar el seu nom i, si es tracta d'una carpeta, la seva icona associada.

- Permisos, la qual us mostra el propietari de l'element i els permisos d'accés, i us permet canviar dits permisos.

### Copia i reanomena

Si voleu fer una còpia d'un fitxer existent amb un nom diferent -potser com a còpia de seguretat- a la mateixa carpeta que el fitxer original, feu un Copia normal, després quan feu Enganxa apareixerà un diàleg emergent queixant-se que el fitxer ja existeix. Simplement introduïu el nou nom a la caixa de text del diàleg i premeu el botó Continua (o si us sentiu amb mandra premeu el botó Suggereix un nou nom i es generarà un nou nom).

## Configurar associacions de fitxer

El &kde; proporciona algunes aplicacions amb les que obrir diferents tipus de fitxers. La majoria de les vegades, els valors per omissió no us donaran problemes, però el &konqueror; proporciona un potent sistema per a permetre canviar l'aplicació emprada per obrir cada tipus de fitxer. Per obtenir més detalls, escolliu l'element del menú Arranjament Configura Konqueror..., seleccioneu Associacions de fitxer en el diàleg de configuració, i feu clic a Ajuda.

## A la línia d'ordres

Tot i que el &konqueror; és un gestor de fitxers gràfic (IGU) molt potent i flexible, hi ha ocasions en les que un usuari experimentat de &Linux; / &UNIX; desitja descendir al més bàsic i treballar al nivell de la línia d'ordres.

Podríeu, per descomptat, obrir una instància del &konsole;, potser amb l'opció de la barra de menús del &konqueror; Eines Obre un terminal o amb la tecla de funció F4.

Si tan sols desitgeu llançar un programa o veure un &URL;, l'opció Eines Executa l'ordre shell (&Ctrl;E) és molt més fàcil.

Eines Executa l'ordre shell... (&Ctrl; E) obre una petita finestra de diàleg de línia d'ordres, a on podreu introduir una ordre com `ps -ax | grep kdeinit` . Tingueu en compte que no permet totes les característiques dels caràcters de control per a un terminal, de manera que las aplicacions com `top` i `less` no funcionaran adequadament, tot i que si estaran disponibles immediatament al no patir cap retard per l'inici del &konsole;.

Per a operacions més complexes, el &konqueror; disposa d'una altra característica molt pràctica, l'opció Arranjament Mostra l'emulador de terminal de la barra de menús obre una finestra de terminal amb una vista a dintre del &konqueror;. I mentre la icona d'enllaç sigui visible a la cantonada inferior dreta de cada vista, el terminal seguirà tots els canvis de carpeta que feu a la vista del gestor de fitxers normal.

Incloure l'emulador de terminal