# Commutador de tasques

&Martin.Graesslin;&Martin.Graesslin.mail;
&traductor.Antoni.Bella;
28-10-2010
&kde; 4.5
KDE
Arranjament del sistema
escriptori
finestra
navegació

## Navega per les finestres

Aquest mòdul ofereix la possibilitat de configurar el comportament de navegar a través de les finestres sovint es coneix com a &Alt;&Tab;. Hi ha dos conjunts independents d'efectes que poden tenir diferents configuracions. Per a cadascun d'aquests conjunts hi ha una pestanya pròpia (Principal i Alternativa) en aquest mòdul.

La primera sèrie d'efectes en la pestanya Principal té dreceres pre-definides. Si voleu utilitzar la segona sèrie d'efectes en la pestanya Alternativa, haureu de configurar manualment una drecera per a aquests efectes en l'editor de dreceres.

La següent documentació de les opcions s'aplica a la configuració general i alternativa.

### Llista de finestres i criteri d'ordenació

Podeu configurar quines finestres s'han de mostrar en la llista inicial prement &Alt;&Tab; (pre-definides per a la configuració de la pestanya Principal) o la drecera definida per l'usuari per a la configuració alternativa. Per tant, és possible mostrar només les finestres a l'escriptori actual o les finestres de tots els escriptoris. També és possible influir en el criteri d'ordenació, pot utilitzar un ordre basat en l'ús final de les finestres o l'ordre d'apilament de les finestres.

Si marqueu Inclou l'escriptori una entrada per a l'escriptori serà afegida a la llista amb les finestres d'aplicació. A continuació, podeu seleccionar aquesta entrada en la llista per a minimitzar totes les finestres.

### Efectes d'escriptori

Hi ha diversos efectes que es poden utilitzar en comptes de la llista de finestres normal qual la composició està habilitada. Per omissió, s'utilitza l'efecte Canvi d'aplicació. Aquest efecte mostra una miniatura de cada finestra dins d'una caixa i es ressalta la finestra seleccionada.

L'efecte Presenta les finestres organitza les finestres en una graella regular i que ofereix imatges en miniatura a la millor mida possible. Aquest efecte es pot utilitzar per a navegar per les finestres sense &Alt;&Tab; i, si és seleccionat com acció per a la vora de la pantalla en el mòdul &systemsettings; Vores de la pantalla. Aquest efecte proporciona opcions de configuració i dreceres addicionals en un diàleg que s'obre fent clic a la icona d'eines al costat del menú desplegable.

Els efectes Canvi de capa i Canvi en roda són més aviat efectes de fantasia que requereixin OpenGL. Canvi de capa mostra les finestres en una galeria amb una miniatura gran de la finestra seleccionada actualment en el centre de la pantalla, mentre que totes les altres finestres es giren a l'esquerra i la dreta. Canvi en roda mostra totes les finestres en una pila 3D. La finestra seleccionada resta a la part superior de la pila i navegar a través de les finestres mourà la pila de manera que la nova finestra seleccionada resti a la part superior.

Si l'efecte proporciona opcions addicionals al botó configura serà activat. En fer clic en aquest botó es mostrarà un diàleg de configuració.

Quan la composició no està activa o aquesta s'ha suspès, es mostrarà el llistat de finestres normal. No hi haurà pèrdua de funcionalitat si se selecciona un efecte i la composició no està activa.

### Mostra la llista

Quan no hi ha efectes s'utilitza un esquema que il·lustra la posició i la grandària de la finestra seleccionada podent-la mostrar mentre es canvia. La llista pot combinar-se amb l'efecte Realça la finestra seleccionada quan la composició està activa. Aquest efecte posarà èmfasi en la finestra seleccionada esvaint de totes les altres finestres.

Si voleu configurar la disposició d'un element podeu utilitzar el diàleg que s'obre fent clic a Configura la disposició. Hi ha diverses disposicions pre-definides que ofereixen una vista de l'element informatiu o compacte, icones petites o grans i només text. Podeu canviar la manera com els elements es disposen: Horitzontal, vertical o en una disposició tabular.

Hi ha un grup de configuració addicional per a una vista opcional de l'element seleccionat. És possible posar aquesta vista al costat de la llista amb tots els elements. Això és útil si s'utilitza una manera de disposició de només icona i també voleu veure el nom de la finestra actualment seleccionada.

### Dreceres

L'editor de dreceres proporciona la interfície de configuració per a les dreceres de teclat per a navegar a través de les finestres. Cadascun dels dos conjunts d'efectes té dos dreceres: Una per a la direcció cap endavant i una per a la direcció enrere. Si us plau, tingueu en compte que la llista de finestres només es pot mostrar si se selecciona una drecera amb un modificador de teclat com les tecles &Alt; o &Ctrl;. Aquest modificador s'ha de mantenir premut mentre es canvia. El seleccionar una drecera sense una tecla modificadora pot trencar el comportament de navegar a través de les finestres.