Aquest capítol ha estat convertit des de la pàgina KMail/Preguntes més freqüents (PMF) consells i trucs.
&traductor.Antoni.Bella;
28-01-2012
&kde; SC 4.8

# Solució de problemes al &kmail;

## Per què KMail no envia un correu

Alguns usuaris es troben amb que el correu no surt, i sembla que &SMTP; no està present, tot i que la pàgina Arranjament sembla correcta. S'ha informat que es mira de curar obrint akonadiconsole i afegint Agent distribuïdor de correu.

Si l'ordinador ha passat sobtadament a mode de suspensió (&pex; per un tall d'energia) de vegades els correus electrònics simplement es queden a la safata de sortida sense enviar, però no hi ha missatge d'error generat. Això es pot deure al fet que l'Agent distribuïdor de correu està establert a fora de línia en el fitxer de configuració durant la suspensió i no es canvia a causa de la caiguda. Editeu el següent fitxer:

`~/.config/akonadi/agent_config_akonadi_maildispatcher_agent`

i canvieu

    [Agent]
    Online=false

a

    [Agent]
    Online=true

## Netejar després d'una migració fallida

En cas d'una migració des de &kmail; 1 a &kmail; 2 falla o després teniu problemes estranys, podeu intentar fer una importació de neteja de les vostres dades, en comptes de migrar la configuració existent. Adverteixo, cal una configuració més manual, l'única manera d'estar segur és si creeu els comptes de &kmail; altra vegada, i pot generar una gran quantitat de trànsit a la xarxa per als recursos &imap;.

1. Atureu Akonadi i les aplicacions relacionades

   Sortiu de &kmail;/&kontact;/&korganizer;, i executeu la següent ordre:

   ``akonadictl stop``

   Assegureu-vos que no s'executen processos de Akonadi o MySQL:

   ``ps ux | grep mysql``

   ``ps ux | grep akonadi``

   No s'ha de mostrar cap altra cosa a part del procés grep mateix.

2. Elimineu la base de dades antiga i la configuració de Akonadi

   Esborreu les següents carpetes

   - `~/.local/share/akonadi`

   - `~/.config/akonadi`

   Esborreu també els fitxers que comencin amb akonadi des de `~/.kde4/share/config`

3. Reinicieu el servidor d'Akonadi

   ``akonadictl start``

4. Afegiu de nou els comptes

   Ara és hora de tornar a afegir el vostre compte. Per a fer-ho podeu utilitzar&kmail; (&kontact;), o bé podeu utilitzar l'eina akonadiconsole.

   En &kmail;: Arranjament Configura el KMail Comptes i utilitzeu Afegeix.

   Si utilitzeu &imap;, afegiu un nou Servidor de correu &imap;. Si voleu el mode desconnectat (de manera que podreu llegir el correu fora de línia), habiliteu-lo a la pestanya Avançat. Assegureu-vos de comprovar que esteu subscrit a totes les vostres carpetes importants.

   Possiblement ja esteu veient un recurs de Carpeta local. Aquest apunta a una carpeta maildir local. Podeu modificar aquest punt a les vostres carpetes maildir existents o podeu afegir un nou recurs per al correu local.

   En afegir un recurs maildir podeu escollir entre Carpeta de correu del &kmail; o Maildir. A menys que tingueu una carpeta que contingui ambdues opcions, carpetes maildir i fitxers mbox, en aquest cas haureu d'escollir Maildir. Per als fitxers mbox independents, com a `/var/spool/mail`, podeu configurar una nova capeta MBox.

   Afegiu els comptes POP3 com segueix. En cas que s'hagin creat múltiples carpetes locals, escolliu a la pestanya Avançat la carpeta de destí on es posaran els missatges de correu electrònic que descarregueu.

   Per a tots els comptes, configureu l'interval de comprovació del correu. Per a les carpetes locals deshabiliteu-lo així com també Inclou en la comprovació manual de correu en les Opcions de recuperació.

   Afegiu els comptes (SMTP) per a enviar el correu.

5. Arregleu els vostres filtres, identitats i carpetes preferides

   Si filtreu al costat del client (comú amb el correu POP3), aneu a Arranjament Configura els filtres i fixeu la carpeta de destinació per als filtres, que molt probablement és errònia. En cas contrari el correu acabarà en carpetes que no espereu.

   El filtre contra el correu brossa (si més no en la versió 4.7.3 i anteriors) no funciona com s'espera doncs la regla que crea l'assistent no envia el correu brossa a la carpeta que heu definit.

   La solució és canviar spam i el spam unsure (si el filtre de correu brossa que utilitzeu ho suporta) als camps d'estat a la capçalera `X-Spam-Status` per veure A qualsevol lloc de les capçaleres de X-el_vostre_filtre_spam-Classification: SPAM o unsure. Mireu els filtres que crea l'assistent i copieu la part contains. Exemple de Spambayes: X-SpamBayes-Classification: spam i X-Spambayes-Classification: unsure.

   Us caldrà verificar l'arranjament de la identitat i establir les carpetes enviats, esborranys i plantilles per a que apuntin a les carpetes correctes. Per fer-ho aneu a Arranjament Configura KMail Identitats, modifiqueu la identitat, aneu a la pestanya Avançat i modifiqueu les carpetes mencionades.

   Comproveu també que abans heu escollit les vostres Carpetes preferides.

6. Inicieu un comprovació del correu

   Inicieu una comprovació del correu per als vostres comptes. Suggereixo fer-ho per cada compte.

   Primer per &imap;, si en teniu un.

   A continuació cal comprovar (importar) el vostre correu electrònic local. Una solució és fer una única comprovació Fitxer Comprova el correu a i seleccioneu el compte local, l'altra és fer clic una per una sobre les carpetes, el qual ha d'iniciar la comprovació per aquesta carpeta (o bé feu clic dret sobre el nom de la carpeta i seleccioneu Actualitza carpeta).

   La importació inicial pot ser lenta i podria utilitzar una gran quantitat de memòria, especialment en cas de tenir carpetes amb una gran quantitat de correu. En aquest cas el comprovar-ho per carpeta és el preferit. En el cas que la comprovació (completa o per carpeta) finalitzi i l'ús de la memòria segueixi sent alt, podeu reiniciar el servidor Akonadi -com hem vist- o simplement l'agent maildir, si utilitzeu `akonadiconsole`. No us capfiqueu, aquest ús alt de memòria sols és per a la importació inicial.

   Inicieu una comprovació de correu per als recursos POP3.

Esperem que després d'aquests passos, tindreu una experiència amb &kmail; molt més agradable.

## Les carpetes locals s'han afegit diverses vegades

En alguns casos podeu acabar amb un compte «maildir» que apunta a una ubicació específica (com `$HOME/Mail`), però veureu la mateixa carpeta Carpetes locals a la llista de carpetes amb les subcarpetes entrada, sortida, enviats, paperera, &etc; i el &kmail; no deixarà d'afegir-hi missatges, especialment els missatges enviats.

El problema és que algunes carpetes es marquen com carpetes especials (carpetes del sistema) i si no les té, el &kmail; no pot operar correctament. Aquesta és la raó per la qual les torna a crear.

En aquest punt, no hi ha una manera fàcil de canviar aquesta interfície per a tots els tipus de carpetes especials. Això és el que podeu fer:

1. Les carpetes enviats, esborranys i plantilles són configurables per a cada identitat. Aneu a Arranjament Configura KMail Identitats, seleccioneu la identitat, feu clic a Modifica, aneu a la pestanya Avançat i arrangeu les carpetes per apuntar al lloc correcte.

2. La safata d'entrada per omissió és configurable per a cada compte POP3. Aneu a Arranjament Configura KMail Compte, seleccioneu el vostre compte POP3, feu clic a Modifica, aneu a la pestanya Avançat i establiu la Carpeta de destinació.

3. Pels comptes IMAP podeu configurar la carpeta paperera. Com s'indicava abans. El nom a la configuració és Carpeta de la Paperera.

4. La part més problemàtica és la safata de sortida. Primer, localitzeu `specialmailcollectionsrc` en el vostre directori de configuració del &kde; (`$HOME/.kde4/share/config` o similar). Conté quelcom a això:

`[SpecialCollections] DefaultResourceId=akonadi_maildir_resource_0`

Ara inicieu akonadiconsole, a la pestanya Agents localitzeu el compte local en el que voleu tenir la carpeta safata de sortida, feu-hi clic i tingueu en compte l'identificador que apareix a la part inferior (akonadi_maildir_resource_XXX o similar). Afegiu aquest identificador al `specialmailcollectionsrc` anterior, substituint l'existent.

Després reinicieu akonadi (ho podeu fer des de la akonadiconsole, Servidor Torna a iniciar el servidor o des de la línia d'ordres amb

`akonadictl restart`

Ara elimineu les Carpetes locals que no utilitzareu més.

Si segueix apareixent i l'Agent distribuïdor de correu encara falla, caldrà fer alguna cosa més en akonadiconsole. Aneu a la pestanya Navegador, trobeu la safata de sortida que voleu utilitzar, feu clic dret sobre seu, Propietats de la carpeta, pestanya Atributs, escriviu `SpecialCollectionAttribute` després Afegeix, feu doble clic sobre el Valor a prop de SpecialCollectionAttribute i introduïu `outbox`. Afegiu també un altre atribut, el nom de l'atribut ha de ser ENTITYDISPLAY i el valor `("outbox" "mail-folder-outbox" "" ())` (només copieu i enganxeu des d'aquí). Reinicieu akonadi i ara hauríeu de ser capaç d'eliminar completament la carpeta local que no sigui necessària del compte.